Diari Oficial de la Generalitat Valenciana


Sumari del DOGV 4119, del 02-11-2001 (2001/10733)

Informació pública del programa d'actuació integrada de la unitat d'execució única del Sector de sòl urbanitzable residencial La Hoya del Pla General Municipal d'Ordenació de Torrevieja.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4119

Data del DOGV
:   02-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10225


Organisme emissor
:   Agrupació d'Interés Urbanístic la Comuna

Tipus de document
:   Anunci

Informació pública del programa d'actuació integrada de la unitat d'execució única del Sector de sòl urbanitzable residencial La Hoya del Pla General Municipal d'Ordenació de Torrevieja. [2001/X10532]
  
Per mitjà d'aquest edicte s'anuncia l'obertura d'un període d'informació pública d'un mes, comptat a partir de l'endemà de la seua publicació en el Diari Oficial de la Generalitat Valenciana, de la documentació de la proposta de programa d'actuació integrada de la unitat d'execució única del Sector de sòl urbanitzable La Hoya del Pla General Municipal d'Ordenació de Torrevieja, promogut per l'Agrupació d'Interès Urbanístic La Hoya.
  
Aquesta documentació consisteix en:
  
1. Programa per al desenvolupament d'actuació integrada del Sector La Hoya.
  
2. Projecte d'urbanització del Sector La Hoya.
  
3. Pla Parcial del Sector La Hoya.
  
4. Expedient d'Homologació Modificativa del Sector La Hoya.
  
5. Estudi d'Impacte ambiental de l'Homologació Modificativa del Sector La Hoya.
  
6. Acta fundacional i Estatuts d'Agrupació d'Interès Urbanístic del Sector La Hoya.
  
La documentació assenyalada es trobarà a la vista durant el termini expressat d'exposició pública a la notaria del senyor José Julio Barrenechea García, a Torrevieja, c/ Canonge Torres núm. 9, on podrà ser consultada de dilluns a divendres de 10.00 a 14.00 hores, així com a les dependències de l'Ajuntament de Torrevieja.
  
Es fa advertiment que, dins del termini d'un mes comptat des de la publicació de l'últim anunci, qualsevol persona podrà comparéixer a la notaria abans esmentada per a obtindre còpia de l'acta notarial de protocol·lització o sol·licitar que aquesta li siga exhibida, així com presentar al·legacions i/o alternatives tècniques que pretenguen competir amb la que s'exposa al públic.
  
Així mateix, es fa constar la possibilitat de consultar durant el mateix termini a l'Ajuntament les actuacions derivades de la documentació disposada en aquest i de presentar tant al·legacions com alternatives tècniques, així com proposicions juridicoeconòmiques, per a executar qualsevol de les alternatives, tot això segons el que s'estableix en els articles 45, 46 i 48 de la Llei Reguladora de l'Activitat Urbanística.
  
El termini d'un mes indicat s'ampliarà en uns altres 20 dies, si els 10 primers dies d'informació pública, qualsevol interessat es compromet en formular una alternativa tècnica en competència, substancialment distinta a la que s'exposa.
  
Les proposicions juridicoeconòmiques es presentaran al registre general de l'Ajuntament en plica tancada, dins dels cinc dies hàbils següents al venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'Ajuntament, el dia següent hàbil a la conclusió del termini per a la seua presentació i, en qualsevol cas, amb la prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions es trobaran a la vista per a consulta i al·legacions, abans de l'aprovació del programa i l'adjudicació de l'execució.